kardosdrur/scandi-wiki huggingface dataset:
Sigurður Ingi Jóhannsson

Sigurður Ingi Jóhannsson (født 20. april 1962) er en islandsk politiker, der siden 2016 har været formand for Fremskridtspartiet. Han overtog 7. april 2016 statministerposten fra Sigmundur Davíð Gunnlaugsson, der måtte gå af på grund af afsløringer i forbindelse med de såkaldte "Panama-papirer". Efter Altingsvalget 2016 blev han afløst som statsminister af Bjarni Benediktsson i januar 2017. Den 2. oktober 2016 besejrede han knebent Sigmunður i et kampvalg om formandsposten i Fremskridtspartiet, hvilket senere fik Sigmundur Davíð Gunnlaugsson til at forlade partiet og danne Centerpartiet.

Biografi 
Sigurður Ingi Jóhannsson er bondesøn fra det sydlige Island. Han er uddannet dyrlæge fra Landbohøjskolen i København og har haft privat dyrlægepraksis med fokus på landbrugsbesætninger. I en årrække drev han desuden sin fødegård. Han er tidligere formad for den islandske dyrlægeforening. 

Fra 2013 til han blev udnævnt til statsminister i 2016, var han Islands fiskeri- og landbrugsminister, og var desuden miljøminister. Efter at Sigmundur Davíð Gunnlaugsson trak sig som statsminister efter afsløringerne i Panama-papirerne, blev Sigurður Islands nye statsminister. Efter altingsvalget 2017 blev trafik- og kommunalminister i Katrín Jakobsdóttirs regering.

Noter 

Statsministre fra Island
Naturpark Vesterhavet

Naturpark Vesterhavet er et 22.500 hektar stort areal bestående af et 9 kilometer bredt bælte, 35 km langs kysten mellem Blåvandshuk og Nymindegab. Det er en kystnær  naturpark som omfatter mange forskellige naturtyper og er præget af klitlandskaber, hede, klitplantager og kystnære søer. Naturpark Vesterhavet er også af international betydning, og en stor del udgøres af Natura 2000-områderne nr.83 som omfatter Blåbjerg Egekrat, Lyngbos Hede og Hennegårds Klitter, og  nr. 84 som omfatter  Kallesmærsk Hede, Grærup Langsø, Fiilsø og Kærgård Klitplantage der rummer flere europæiske fuglebeskyttelsesområder. Især ved Blåvandshuk og i området omkring den store gendannede Filsø kan der opleves sjældne fuglearter.

Omkring Naturpark Vesterhavet er der nedsat et naturparkråd, forankret i lokale organisationer og udviklingsråd, der arbejder på at udvikle Naturparken.

Naturpark Vesterhavet blev indviet den 26. april 2015.
En  otte kilometer lang, Blochsgaard  vandrerute i naturparken er, som kun den sjette rute i Danmark certificeret som Premium Vandrerute af Deutsche Wanderinstitute.

Ramsar- og fuglebeskyttelsesområde 
Naturpark Vesterhavet er et vigtigt fuglebeskyttelsesområde, hvor store arealer bl.a. er beskyttede af den internationale Ramsarkonvention. 

Mod nord overlapper Naturpark Vesterhavet ”Ramsarområde nr. 2”, der omfatter Ringkøbing Fjord med Tipperne, Værnengene og Nymindestrømmen (inde i naturparken). Ringkøbing Fjord  blev Ramsarområde i 1977.

Inde i Naturpark Vesterhavet ligger ”Ramsarområde nr. 1”, der omfatter Filsø med tilstødende områder. Filsø blev Ramsarområde i 1977, og 4.248 ha er beskyttede. Ramsarområde nr. 1 ligger mellem Varde-Nørre Nebel Jernbane (Vestbanen) og Vesterhavet

Mod syd grænser Naturpark Vesterhavet op til ”Ramsarområde nr. 27”, der omfatter Vadehavet. Ramsarkonventionen, der kom til at gælde for Vadehavet i 1987, er første internationale aftale, der beskytter Vadehavet. Samtidigt er Vadehavet Danmarks nyeste Ramsarområde.

Eksterne kilder og henvisninger

naturparkvesterhavet.dk/

Vesterhavet
Etableret i 2015
Lokaliteter i Varde Kommune
Olympiodoros

Olympiodoros henviser til blandt andre:

 Olympiodoros den ældre – græsk filosof
 Olympiodoros den yngre – græsk filosof
 Olympiodoros af Theben – græsk historieskriver 
 Olympiodoros Diakonen – græsk teolog
Fotios 1. af Konstantinopel

Fotios (græsk: Φώτιος, født omtrent 820 i Konstantinopel, død 891 i Armenien) var en byzantinsk forfatter.

Fotios var under Michael III anfører for kejserens garde og statssekretær, men tillige så anset for sin lærdom, at man 857 kaldte ham til patriarkværdigheden, uagtet han endnu var lægmand. Da pave Nikolaus senere forlangte, at Ignatios, der før Fotios havde været patriark af Konstantinopel, atter skulle indsættes, sammenkaldte Fotios en synode i Konstantinopel, der i modsætning hertil lyste Nikolaus i band. Men kejser Basilios trådte op herimod, da han var forbitret på Fotios, som havde ekskommuniceret ham af kirken, fordi han var kommet på tronen ved at myrde sin forgænger Michael. Basilios afsatte Fotios 857, og en synode i Rom satte ham i band. Ignatios blev nu atter patriark; men da han døde 877, blev Fotios igen patriark; 886 forjoges han dog atter af kejser Leo Filosoffen; pave Johannes VIII ekskommunicerede ham. Fotios forvistes til et kloster i Armenien og kom ikke mere tilbage til hovedstaden. I lang tid har latinerne set ham (Fotios) som den hovedansvarlige for skismet i nihundredetallet. Men den katolske Francois Dvorniks historiske forskning har på dette punkt retfærdiggjort patriarken, der blev endeligt forsonet med pave Jean VIII . Senere blev Fotios en af den græske kirkes helgener (med festdag 6. februar).

Fotios var velbekendt med skandinaver. To af hans prædikener beskriver det angreb Konstantinopel i juni 860 udsattes for fra de såkaldte Rus'. Men i 867 skrev Fotios at de frygtelige Rus' nu havde opgivet deres hedenske religion og modtaget biskopper og præster fra Konstantinopel. Disse krigere kom fra Kiev, men de var anført af skandinaviske fyrster. John Linds ovennævnte forskning munder ud i den antagelse, at Varjægerne i Kiev og Byzans var veltrænede militære enheder fra bl.a. Danmark.

Referencer 

Patriarker
Ignatios 1. af Konstantinopel

Ignatios (græsk: Ιγνάτιος, født omtrent 790, død 877) var patriark i Konstantinopel, søn af kejser Michael I.

Kejser Leo V Armeneren gildede ham og spærrede ham inde i et kloster, men 847 blev han patriark af Konstantinopel og bekæmpede som sådan hoffets forfærdelige ryggesløshed. Hofpartiet fik ham afsat og Fotios indsat i hans sted (858). Der opstod i den anledning en spaltning; hoffet appellerede til pave Nikolaus I, men denne tog parti for Ignatios. På et kirkemøde 866 lod Fotios ikke alene Ignatios, men også paven afsætte. I 867 indsatte den nye kejser, Basilios I, atter Ignatios som patriark, og som sådan døde han.

Kilder 

 

Patriarker
Aleksandr M. Prokhorov

Aleksandr Mikhajlovitj Prokhorov (, ; født 11. juli 1916 i Atherton, Queensland, Australien, død 8. januar 2002 i Moskva, Den Russiske Føderation) var en sovjetisk fysiker kendt for sin banebrydende forskning om lasere og masere, for hvilken han modtog Nobelprisen i fysik i 1964, delt med Charles Hard Townes og Nikolaj G. Basov.

Prokhorov blev født i Australien, hvortil hans forældre, der var revolutionære i zartiden, havde emigreret for at undgå undertrykkelse. Efter oktoberrevolutionen var dette ikke længere en trussel, og familien vendte tilbage til Rusland i 1923. I 1934 blev Aleksandr Prokhorov optaget på fysikstudiet på Leningrad Statsuniversitet. Han blev kandidat med udmærkelse i 1939 og rejste til Moskva for at arbejde på Lebedev Fysikinstituttet på Ruslands Videnskabsakademi i oscillationslaboratoriet under N.D. Papaleksi. Da anden verdenskrig begyndte, meldte han sig til Den Røde Hær, og han kæmpede i infanteriet. Han blev såret to gange i kamp og modtog tre medaljer for sin indsats.

Efter at have aftjent sin værnepligt i 1944 vendte Prokhorov tilbage til fysikken og arbejdede med stråling fra elektroner slynget rundt i en partikelaccelerator. Derved påviste han, at denne stråling primært er koncentreret i mikrobølgespektret. Han dannede efterhånden en gruppe af forskere, der arbejdede med radiospektoskopi af molekylære rotationer og vibrationer og senere med kvanteelektronik. Prokhorov blev leder af laboratoriet i 1954, og sammen med Nikolaj Basov udviklede han det teoretiske grundlag for fremstillingen af en molekylær oscillator og konstruerede en sådan oscillator baseret på ammoniak. 

I 1955 begyndte Prokhorov at forske inden for elektronspinresonans. I den forbindelse undersøgte han blandt andet de magnetiske fasetransitioner i stoffet DPPH. Mens han studerede rubiner, kom han på den ide at bruge dette materiale som aktivt medium i en laser. Han fremførte derpå ideen om en ny type laser, som i stor udstrækning fortsat bruges i dag. Arbejdet med lasere og masere blev gjort i samarbejde med Basov, men uafhængigt af det arbejde, som Charles Hard Townes udførte på samme område i USA. De tre forskere blev derpå tildelt Nobelprisen i 1964.

Prokhorov blev professor på Moskvas statsuniversitet i 1959, og samme år blev han tildelt Leninprisen. Ud over Nobelprisen modtog han en række andre hædersbevisninger, og efter hans død blev fysikinstituttet på Videnskabsakademiet opkaldt efter ham.

Han var medlem af det sovjetiske kommunistparti fra 1950. Sammen med tre andre videnskabsmænd undsagde han Andrej Sakharovs holdning om gensidig nedrustning mellem de to supermagter i 1980'erne.

Eksterne henvisninger 

Fysikere fra Rusland
Nobelprismodtagere i fysik
Olympiodoros den yngre

Olympiodoros (græsk Ὀλυμπιόδωρος, født omtrent 495/505, død efter 565) var en græsk filosof på grænsen mellem oldtid og middelalder.

Vi har af ham en levnedsbeskrivelse af Platon og kommentarer til flere af hans dialoger. Kommentaren til Phaidon er udgiven af William Norvin (Leipzig 1913). Norvin skrev også afhandlingen Olympiodoros fra Alexandria og hans Kommentar til Platons Faidon. Studier i den græske Filosofis Historie (København 1915). Det er sandsynligvis af samme Olympiodoros vi har en kommentar til Aristoteles' Meteorologica, udgiven af Wilhelm Stüve (Berlin 1900).

Kilder 
 

Filosoffer fra Det Østromerske Kejserdømme
Star Wars-steder

Dette er en ufuldstændig liste over steder i det fiktive Star Wars-univers.

Galaksen

Regioner og territorier 

Kernen (Core Worlds) er en region i Galaksen som grænser op til Kernedybet. Den indeholder planeter som Coruscant og Hosnian Prime.
Kernedybet (Deep Core) er en region i Galaksen som indeholder planeter som Troithe og Empress Teta.
Kolonierne (Colonies) er en region beliggende mellem Kerneverdenerne og Inderste Ring der indeholder planeter som Cato Neimodia.
De Ukendte Regioner er en region i vesten af Galaksen. Regionen er meget uudforsket, men indeholder planeter som Ach-To
Indre Ring er en region i Galaksen som indeholder planeter som Jakku og Onderon.
Kolonierne (Colonies) er en region beliggende mellem Kerneverdenerne og Inderste Ring der indeholder planeter som Cato Neimodia.
Midterste Ring (Mid Rim) er en region i Galaksen som indeholder systemer som Naboo og Kashyyyk
Ydre Ring (Outer Rim Territories eller Outer Rim) er en region i Galaksen som ligger udenfor Midterste Ring. Den indeholder planeter som Tatooine, Mon Cala, Scarif. Regionen er præget af kriminalitet.

Planeter, steder og hovedstæder 

 Aldera er planeten Alderaans hovedstad, hvorfra bl.a. Prinsesse Leia og Bail Organa kommer. Aldera er specielt kendt for sit universitet.
 Bestine er hovedstaden på planeten Tatooine. Men på trods af dens status som hovedstad, forekommer det, set ud fra filmene, i hvert fald som at Mos Eisley er mere udbredt og omtalt.
 Cloud City er en by, der svæver ved hjælp af antigravitationsmidler over planten Bespin. Byen blev administreret af Lando Calrissian indtil det galaktiske imperium overtog byen. Cloud City huser mange indbyggere, både mennesker og ugnaughter.
 Corellia er en planet, der er kendt for sine skibsværfter og omfattende kriminalitet. Mange kendte personer, blandt andet Han Solo, kommer herfra.
 Kamino er en planet i Kamino-systemet som begge ligger uden for Ydre Ring og er klonsoldaternes fødested. Dens hovedstad er byen Tipoca City.
 Mos Eisley er en by på planeten Tatooine. Mos Eisley er præget af kriminalitet, som fx mord, vold, gambling og tyveri. Desuden er slaveri og slavehandel stadig ikke en afskaffet ting. Således ses det også at skrothandleren Watto har opkøbt og videresælger Anakin Skywalker og Shmi Skywalker.
 Mos Espa er en by på planeten Tatooine. Mos Espa lægger bl.a. hus til de voldsomme, men meget populære, podracerløb.
Lothal er en planet i Ydre Ring Territorierne hvor Ezra Bridger fra Star Wars Rebels-serien er født i 19 BBY.
Ord Mantell er en planet i Midterste Ring.
 Otoh Gunga ligger på planeten Naboo og er en undervandsby. Jar Jar Binks stammer fra Otoh Gunga, men blev bortvist, fordi han er klodset (som han selv udtaler i Episode ).
 Theed er planeten Naboos hovedstaden.
 Tiggerkløften er en tør flodseng på Tatooine. Det er her at Boonta Eve Classic podracerløbet, som Anakin Skywalker som lille deltager i finder sted i Star Wars Episode I: Den usynlige fjende.

Referencer

Eksterne henvisninger
Nye rejsende

Nye rejsende er det syvende studiealbum fra den danske rocksanger Michael Falch. Det blev udgivet den 1998. Musikmagasinet GAFFA gav albummet tre ud af seks stjerner.

Spor 
 "Det ender med en blues" - 5:10
 "(Den dag jeg finder mit) Morten Korch-Humør" - 3:54
 "November" - 4:15
 "Singler (Nederlaget i '64)" - 4:47
 "Enspænder" - 4:00
 "De første fugle uden dig" - 4:55
 "Danmark i forbifarten" - 4:13
 "Sang for Maria" - 4:29
 "Læg dit had væk" - 4:11
 "Den forbudte by" - 4:22

Hitliste

Referencer

Eksterne henvisninger 
Nye rejsende på Discogs

Michael Falch-album
Album fra 1998
Pigen og hyacinten

Pigen og hyacinten (Flicka och hyacinter) er en svensk film fra 1950 af Hasse Ekman.

Manuskript Hasse Ekman.
Instruktion Hasse Ekman.

Medvirkende 
Eva Henning
Ulf Palme
Birgit Tengroth
Anders Ek
Gösta Cederlund 
Karl-Arne Holmsten
Keve Hjelm
Marianne Löfgren
Björn Berglund 
Anne-Marie Brunius

Eksterne henvisninger 
 

Svenske film fra 1950
Svensksprogede film
Film instrueret af Hasse Ekman
Med dig i mine arme

Med dig i mine arme (Med dej i mina armar) er en svensk film fra 1940 af Hasse Ekman. 

Manuskript Hasse Ekman.
Instruktion Hasse Ekman.

Medvirkende 
Edvin Adolphson
Karin Ekelund
Thor Modéen
Stig Järrel 
Katie Rolfsen
Marianne Aminoff 
Carl-Gunnar Wingård
Anna-Lisa Baude 
John Botvid 
Leif Amble-Næss

Eksterne henvisninger 
 

Svenske film fra 1940
Svensksprogede film
Film instrueret af Hasse Ekman
László Cseh

László Cseh (født 3. december 1985) er en ungarsk svømmer, der har vundet fem medaljer ved OL. Han er 31 gange blevet europamester i svømning, heraf 19 gange på kortbane og 12 gange på langbane. To gange er han blevet verdensmester. Hans trænere er György Turi og Zoltán Nemes.

Noter

Eksterne henvisninger 
 Officiel webside 

Svømmere fra Ungarn
Medaljevindere ved sommer-OL 2004
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016 
Olympiske medaljevindere i svømning
Olympiske sølvmedaljevindere fra Ungarn
Olympiske bronzemedaljevindere fra Ungarn 
Svømmere ved sommer-OL 2004 
Svømmere ved sommer-OL 2008 
Svømmere ved sommer-OL 2012 
Svømmere ved sommer-OL 2016 
Svømmere ved sommer-OL 2020
Deltagere for Ungarn ved sommer-OL 2020
Napadivka godset

Napadivka gods (eller Lange godset,  eller Палац Ланге,  eller Palats Lange) er et gods i landsbyen Napadivka i Vinnitsja oblast i Ukraine. Den nuværende hovedbygning er fra slutningen af 1700-tallet. Hovedbygningen var i sin tid omgivet af en lille park, der var omgivet af en høje mure med en port.

Den første hovedbygning var gul (zjovtij palats; ). Efterfølgende opførtes den nuværende hovedbygning i klassicistisk stil, og det gule palæ blev en fløj i det samlede kompleks.

Ejere af Napadivka gods 
Godset daterer sig tilbage til sidste halvdel af 1700-tallet, hvor Valerian Prilutskij (1740-1830) () anlagde det. Efter Valerian Prilutskij arvede hans søn, Janu Prilutskij (?-1853), godset. Som ejer efterfulgtes Janu Prilutskij af hans fætter Julian Strutinskij. Gennem giftermål med den russiske adelsdame Natalie Protopopov kom godset i Thor Langes eje. I sovjettiden indrettedes skole på godset.

Hovedbygningerne i dag 

Efter års forsømt vedligehold, er det kun rester tilbage af det samlede kompleks:

 Hovedbygningen
 Det gule palæ
 Dele af muromkransningen
 Porten til komplekset
 En mindre dam
 Rester af parken.

Uden gennemgribende renovering vil hovedbygningerne forfalde.

Eksterne henvisninger 

Vinnytska oblast
Amt Schwarzenbek-Land

Amt Schwarzenbek-Land er et amt i det nordlige Tyskland, beliggende under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten. Amtet er beliggende rundt omkring i byen Schwarzenbek, der er administrationsby for amtet, men ikke selv en del af det

Kommuner i amtet

Historie 
Efter at Preussen var kommet i besiddelse af Hertugdømmet Lauenburg opstod i 1889 Amtsbezirk Schwarzenbek. Efter opløsningen af Amtsbezirkene overgik kommunerne til Amt Schwarzenbek, som i 1962 fusionerede med Amt Basthorst til Amt Schwarzenbek-Land.

Eksterne kilder/henvisninger 
 amt-schwarzenbek-land.de

Schwarzenbek-Land
Basthorst

Basthorst er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Hezogtum Lauenburg ligger i delstaten Slesvig-Holsten.

Geografi 
Kommunen ligger 10 km nord for Schwarzenbek, omkring 28 km øst for Hamburg, 22 km nord for Lauenburg, 13 kilometer sydvest for Mölln. Motorvejen A24, der går mellem Hamburg og Berlin, krydser den sydlige del af kommunen.

Eksterne kilder/henvisninger 

  
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Metzenbaumsaks

En Metzenbaumsaks  er en kirurgisk saks beregnet til at klippe i fint væv. Saksen kommer i forskællige længder og skaftet er væsentligt længer end bladet. De er lavet af rustfrit stål og selve bladet kan være lavet af wolframcarbid. Bladet kan både være kurvet eller lige. Spisen er som regel stump. De bruges oftest til til operationer i organer herunder i hjertet.

Etymologi 
Navnet  Metzenbaum kommer fra designeren, Myron Firth Metzenbaum (1. april 1876  25. januar 1944), en amerikansk kirurg som var specialist i mund- og rekonstruktionskirurgi.

Galleri

Referencer 

Medicinsk udstyr
Hillerødvej (motortrafikvej)

Hillerødvej  er en tosporet motortrafikvej mellem Kagerupvej der ligger nord for Hillerød og Kildevej ved Helsinge. Motortrafikvejen er en del af sekundærrute 267, og er en forsættelse af Hillerødmotorvejens forlængelse, der går mellem Allerød S og Bendstrupvej som ligger syd for Helsinge.

Motortrafikvejen har noget tung trafik, som skal fra nord til syd til både Gilleleje, Helsinge og Hillerød, samt af Hillerødmotorvejens forlængelse sekundærrute 267 mod København.

Kilder 

Helsinge
Motortrafikveje i Danmark
Vej (motortrafikvej)
Motorring 5

Motorring 5 er en foreslået ringmotorvej omkring København. Den forventes at blive ca. 70 km lang og vil gå fra Køge til Helsingør. Motorvejen skal være med til at lede den tunge trafik uden om København. Så der bliver mere plads på de eksisterende motorveje som Køge Bugt Motorvejen, Holbækmotorvejen, Motorring 3, Frederikssundmotorvejen, Hillerødmotorvejen, og Helsingørmotorvejen.

Motorvejen forventes at udgå fra Køge Bugt Motorvejen E47/E55/E20 og føres derefter vest om Greve og ind i Tværvej, der skal udvides fra en motortrafikvej til en motorvej. Motorvejen passerer derefter Holbækmotorvejen, primærrute 21, og føres derefter vest om Sengeløse og passerer Frederikssundmotorvejen, primærrute 17, Hillerødmotorvejen, primærrute 16 og Isterødvejen, primærrute 19.

Motorvejen udmunder i Helsingørmotorvejen syd for Helsingør.

På grund af modstand mod linjeføringen i Nordsjælland, foreslog fem borgmestre på Vestegnen at forkorte Motorring 5 så den kun gik fra Køge til Frederikssundsvej. Borgmestrene vil godt have første del af motorvejen, så den vil kunne aflaste de andre store motorveje i Storkøbenhavn, samt få transit-trafikken uden om byen. 

I december 2022 bekræftede Bolig- og Planstyrelsen at næsten 18 kvadratkilometer af korridoren (de 14 km mellem Ejby og Tune) er en af kandidaterne til nye solcelleanlæg. I givet fald kunne det blive Danmarks største.

Kilder 

Motorveje i Danmark
Lykkelig undervejs

Lykkelig undervejs er det ottende studiealbum fra den danske rocksanger Michael Falch. Det blev udgivet den 26. april 2001. Musikmagasinet GAFFA gav albummet fire ud af seks stjerner. Albummet toppede som #19 på Hitlistens Album Top-40 og nåede fem uger på listen.

Spor 
 "Hvornår Er Vi Der?" - 4:12
 "Baby Blue Eyes" - 3:46
 "I De Stores Spor" (baggrundvsokal af Poul Krebs) - 2:33
 "Lykkelig Undervejs" - 4:32
 "Syng Nu, Chicago" - 4:19
 "I Dit Eget Tøj" - 5:38
 "Din Himmel Så Blå" (vokal af Lis Sørensen) - 3:54
 "Værelse #414" - 4:38
 "Kig Op, Min Sjæl" - 5:03
 "Den Blå Time" - 4:00

Referencer

Eksterne henvisninger 
Lykkelig undervvejs på Discogs

Michael Falch-album
Album fra 2001
Frankfurt Universe

Frankfurt Universe er en tysk amerikansk fodboldklub i Frankfurt am Main, Tyskland, som blev stiftet i 2007. Frankfurt Universe er efterfølgeren til Frankfurt Galaxy. Holdets farver er lilla og orange. Klubbens hjemmekampe spilles på Frankfurter Volksbank Stadion. Klubben er medlem af American Football Verband Deutschland (AFVD). Holdet spiller i German Football League (GFL).

Meritter 
 Vinder EFL Bowl: 2016
 Mester GFL 2 Syd: 2015

Eksterne henvisninger 
Klubbens officielle hjemmeside 

Amerikansk fodbold i Tyskland
Frankfurt am Main
Etableret i 2007
Danmark ved VM i svømning 2015

Danmark deltog ved VM i svømning 2015 i Kazan, Rusland fra 24. juli til 9. august 2015.

Medaljevindere

Svømning 
Danske svømmere opnåede kvalificeringstider i følgende konkurrencer (det var muligt at have op til et maksimum af 2 svømmere i hver konkurrence ved A-standard tider, og en ved 1 B-standard):

Mænd

Kvinder

Noter 

VM i svømning 2015
VM i svømning 2015
Danmark ved VM i svømning 2013

Danmark deltog ved VM i svømning 2013 i Barcelona, Spanien mellem 19. juli og 4. august 2013. Danmark vandt en guld og tre sølvmedaljer, og derudover satte Rikke Møller Pedersen verdensrekord i semifinalen i kvindernes 200 meter brystsvømning, det gjorde hun med tiden 2:19.11 og slog derved Rebecca Sonis tidligere verdensrekord. Det lykkedes hende dog ikke at vinde guld i distancen, i finalen var det den russiske Julija Jefimova, der vandt guld. Jeanette Ottesen vandt Danmarks eneste guldmedalje ved VM i svømning 2013, det gjorde hun i 50 meter butterfly. Lotte Friis vandt to sølvmedaljer for Danmark i henholdsvis 800 meter og 1500 meter fri.

Medaljevindere

Noter 

VM i svømning 2013
VM i svømning 2013
EM i svømning 2012

EM i svømning og vandsport 2012 var det 31. EM i svømning og blev holdt i Debrecen, Ungarn og Eindhoven, Holland fra den 14. maj til den 27. maj 2012. Konkurrencerne skulle oprindelig afholdes i Wien, Østrig men på grund af finansielle problemer blev konkurrencerne flyttet til Ungarn og Holland.

Program 
Datoerne for konkurrencerne efter sportsgrene:
 Svømning: 21.–27. maj (Debrecen)
 Udspring: 15.–20. maj (Eindhoven)
 Synkron: 23.–27. maj (Eindhoven)

Medaljeoversigt ved alle sportsgrene

Svømning

Resultater

Mændenes konkurrencer

Kvindernes konkurrencer

Medaljeoversigt - kun svømning

Noter 

2012
Sport i 2012
EM i svømning 2014 – 1500 meter fri mænd

Mændenes 1500 meter fri konkurrencen ved EM i svømning 2014 blev holdt den 19.–20. august. En svømmer fra de nordiske lande opnåede finaleplads, det var færingen Pál Joensen, som blev nummer to. Italieneren Gregorio Paltrinieri vand guld og satte ny europæisk rekord samt ny mesterskabsrekord.

Rekorder 
Før denne konkurrence var de eksisterende verdens- europæiske- og mesterskabsrekorder således:

Resultater

Indledende heat 
De indledende heat startede klokken 10:48.

Finalen 
Finalen startede klokken 18:07.

Noter 

EM i svømning 2014